ඖෂධ ව්‍යාපාරිකයන්ගෙන් සියයට 99 ක් දෙනා තම ව්‍යාපාර කටයුතු යහපත් ආකාරයන් සිදුකරන බවත්, එම ව්‍යාපාර කටයුතු වැඩිදියුණු කිරීමට සෞඛ්‍ය අමාත්‍යාංශය උපරිම සහයෝගය ලබාදෙන බවත් සෞඛ්‍ය ඇමැති මෛත්‍රීපාල සිරිසේන මහතා ප්‍රකාශ කෙළේය.ඇමැතිවරයා ඒ බව සඳහන් ‍ෙකළේ කොළඹ ටාජ් සමුද්‍රා හෝටලයේ දී පසුගියදා පැවති ශ්‍රී ලංකා ඖෂධ කර්මාන්ත සංසදයේ වාර්ෂික සම්මේලනයේදීය.ඇමැති මෛත්‍රීපාල සිරිසේන මහතා පෙන්වා දුන්නේ මහජනතාවට යහපත් සෞඛ්‍ය සේවාවක් ලබාදීම සඳහා ජනාධිපතිතුමාගේ මඟපෙන්වීම යටතේ රාජ්‍ය ප්‍රතිපත්තීන්ට අනුකූලව පෞද්ගලික හා රාජ්‍ය අංශයන්හි යහපත් තරඟකාරීත්වයක් ඇතිකිරීමටත් ඒ තුළින් එම අංශයන් වැඩිදියුණු කිරීම හා ව්‍යාපාරිකයා ශක්තිමත් කිරීම රජයේ අරමුණ බවයි.